## Rješenje o carinskom kontingentu za uvoz sirovina, reprodukcijskog i drugog materijala koji se ugrađuju u izvozni proizvod u razdoblju siječanj - lipanj 1994. godine

### NN 115/1993 (27.12.1993.), Rješenje o carinskom kontingentu za uvoz sirovina, reprodukcijskog i drugog materijala koji se ugrađuju u izvozni proizvod u razdoblju siječanj - lipanj 1994. godine

# MINISTARSTVO FINANCIJA

Na osnoivi članka 54. stavak 2. Carinskog zakona ("Narodne novine,
br. 53A/91, 33/92, 26/93 i 106/93). te točke I. podtočka 4. Odluke o kriterijima
za carinski kontingent ("Narodne novine", br. 62/92, 45/93, 89/93,
95/93 i 114/93 ), sukladno prijedlogu Ministarstva gospodarstva i pribavljenom
mišljenju Hrvatske gospodarske komore, ministar financija donosi slijedeće

## RJEŠENJE

### o carinskom kontingentu za uvoz sirovina, reprodukcijskog i drugog materijala koji se ugrađuju u izvozni proizvod u razdoblju siječanj - lipanj 1994. godine

1. Odobrava se carinski kontingent za uvoz. sirovina, reproducijskog
i drugog materijala za proizvodnju roba za izvoz, osim šećera iz tarifnog
broja 17.01 Carinske tarife, bez plaćanja carine, u vrijednosti do 250.000.000
- USD, za razdoblje do 30. lipnja 1994. godine.

2. Korisnik kontingenta može biti poduzeće ili drugi poduzetnik koji
robe uvezene po osnovi kontingenta u cijelosti ugrađuje u izvozni proizvod,
ako je vrijednost ostvarenog izvoza najmanje 30% veća od vrijednosti sirovina,
reprodukcijskog i drugog materijala uvezenih za proizvodnju robe koja će
se izvesti, te ako se tako uvezena roba u cijelosti izveze i naplati u
konvertibilnoj valuti sukladno propisima o deviznom poslovanju, a ostvarena
devizna sredstva u propisanom roku unesu u zemlju.

3.Rješenje o količini i vrijednosti roba koje će se uvesti odnosno izvesti
po osnovi točke 1. i 2. ovoga rješenja, s rokom u toku kojega će se roba
izvesti, donosi ovlaštena carinarnica na zahtjev korisnika kontingenta.
U prilog zahtjeva iz stavka 1. ove točke korisnik kontingenta prilaže i
specifikaciju sirovina, reprodukcijskog i drugog materijala koji se ugrađuju
u izvozni proizvod (tehnološki normativ), te predlaže rok za ostvarenje
izvoza.

4. Na uvoznoj carinskoj deklaraciji za robu koja se uvzi radi ugradnje
u izvozni proizvod korištenjem carinskog kontingenta, odnosno na izvoznoj
carinskoj deklaraciji odgovarajućeg izvoznog proizvoda, uz zaglavlje obvezatno
se unosi klauzula "Članak 54. CZ". Na osnovi izvozne carinske
deklaracije i isprave o ostvarenom deviznom prilivu, ovlaštena carinarnica
bilješkom na originalu rješenja o odobrenju carinskog kontingenta razdužuje
podnositelja zahtjeva obveze ostvarivanja izvoza i deviznog priliva.

5. Evidenciju o ostvarenom uvozu bez plaćanja carine sukladno ovom rješenju
i ostvarenom izvozu, te visini neplaćene carine i drugih pristojbi, vodi
Carinska uprava Republike Hrvatske, o čemu dostavlja izvješće Ministarstvu
financija, Ministarstvu gospodarstva i Hrvatskoj gospodarskoj komori početkom
tekućeg mjeseca za protekli mjesec. 6. Ovo rješenje stupa na snagu danom
objave u "Narodnim novinama", a primjenjuje se od 1. siječnja
1994. godine.

Klasa: 413-01/93-01/167

Urbroj: 513-15-93-1

Zagreb, 23. prosinca 1993.

Ministar financija

**dr. Zoran Jašić, v.r.**

Rješenje, NN 115/1993-2214